### 3.      Orientering om budgetopfølgning Teknik- og Miljøudvalget pr. 30. september 2017

**Åbent**

Sagsnr.: 326-2017-5121        J.nr.: 00.30.14           Dokumentnr.:
326-2017-302336

**Sagstype**

Orientering.

**Resume og sagens baggrund**

Økonomistaben fremlægger budgetopfølgning pr. 30. september
2017. Dispositionsregnskaberne viser et samlet forventet merforbrug på 3,7 mio.
kr. (sidste måned 1,3 mio. kr.).

**Indstillinger**

Direktøren indstiller, at orienteringen tages til
efterretning

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben.

Nedenfor er skrevet bemærkninger til de største forventede
mer- eller mindreforbrug.

*Plan, Byg og Miljø*

Arbejdet med indsatsplaner fortsættes i 2018 og 2019. Det
forventes, at 2,0 mio. kr. opspares og overføres til det videre arbejde i 2018
og 2019 (sidste måned 2,0 mio. kr.). Der forventes et mindreforbrug på 0,4 mio.
kr. som vedrører tilsagn om tilskud fra Miljø- og Fødevareministeriet til
naturprojekter, hvor udgifterne har været afholdt tidligere.

Der forventes et merforbrug på færger og havne på 4,1 mio.
kr. (sidste måned 1,3 mio. kr.). På færgedriften forventes nu et merforbrug på
3,8 mio.kr. hvilket er 2,8 mio. kr. højere end sidste måned. Merforbruget er på
udgiftssiden og skyldes bl.a. udgifter til en ekstra dokning af Nekseløfærgen,
samt udgifter til Sejerøfærgens hovedlejer og bovthrustere. Endvidere har der
været merudgifter på lønområdet. Der disponeres med indtægter svarende til det
budgetterede, men hvis der nås samme indtægter som i 2016 vil dette overstige
budgettet og dermed påvirke merforbruget i positiv retning.

For dels at imødegå yderligere merforbrug og dels at
indhente overskridelsen i 2017, vil der blive udarbejdet en handleplan med
udgangspunkt i en række temaer. Der vil især blive fokuseret på metodisk og
struktureret vedligeholdelse i form af langsigtede vedligeholdelsesplaner, hjemtagelse
af opgaver, optimering af arbejdsgange samt indgåelse af ny fastprisaftale på
brændstof. Handleplanen vil indgå i budgetopfølgningen pr. 31. oktober 2017.

*Vej, Ejendom og Affald, excl. brugerfinansieret*

Der forventes et merforbrug på Entreprenørservice på 2,0
mio. kr. som skyldes, at overført planlagt merforbrug fra 2016 afvikles over en
fireårig periode fra 2016-2019 (sidste måned 2,0 mio. kr.).

*Orientering vintertjeneste:*

Budgettet udgør 10,8 mio. kr. Udgifter bogført i januar til
september 2017 udgør 4,1 mio. kr.

*Opfølgning på kontrolbuddet fra Entreprenørservice:*

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt. Pr. 30.
september 2017 er der solgt ydelser for i alt 1,7 mio.
kr. (sidste måned 1,3 mio. kr.).

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 3,7

mio. kr. (sidste måned 1,3 mio. kr.).

*Anlæg:*

Den samlede budgetopfølgning viser en forventet
saldo/mindreforbrug ultimo 2017 på 23,1 mio. kr. (sidste måned 23,5 mio. kr.).
Forskellen fra sidste måned skyldes, at et tilskud vedr. etablering af boliger
nu forventes at indgå i 2. kvartal 2018 i stedet for i 2017, samt at dele af
anlæg vedrørende Vænget og midlertidige boliger på Odinscentret forventes
overført og forbrugt i kommende år.

**Bilag**

|  |  |
| --- | --- |
| Månedsrapport Teknik og Miljøudvalget pr. 30. september 2017 | 326-2017-309305 |